Ruta Nacional 71 (Honduras)

De Ruta Nacional 71 (RN-71, Natschonaalstraat 71) is en Straat in dat Departamento Cortés in Honduras, de to dat Stratennett von de Rutas Nacionales tohöört. Se is 26 Kilometer lang.

 Verloop 

De Straat nimmt ehren Anfang an de CA-13 in’n Stadtdeel Arenales von de Stadt San Pedro Sula. Von dor löppt se na Noordoosten mit en Brügg över’n Río Blanco un an de Noordsied von de Laguna Jucutuma langs na San José del Boquerón, över de Grenz von dat Municipio San Pedro Sula na dat Municipio Choloma un denn na Ticamaya an dat Westöver von de Laguna Ticamaya. Dor dreiht de Straat na Noordwesten un föhrt mit en Brügg över de Quebrada de San Agustín (Agua Prieta) na Choloma an de CA-5/CA-13.

Dorbi löppt de Straat de ganze Tied an de Oostkant von en Grupp lüttje Bargen rüm, de as Utlöper von de Sierra del Omoa twüschen San Pedro Sula un Choloma in dat Sula-Daal rinreckt. De höögste Punkt von düsse Barggrupp is Tres Palos mit .

Kategorie:Straat
Kategorie:Departamento Cortés